smcproject/ml-wiki-sentences huggingface dataset:
കൂടാതെ, അദ്ദേഹം നേടിയ ജ്ഞാനപീഠ പുരസ്കാരം ഉൾപ്പെടെയുള്ള അവാർഡുകളും സമ്മാനങ്ങളും സർട്ടിഫിക്കറ്റുകളും   പ്രദർശിപ്പിച്ചിരിക്കുന്നു.
മ്യൂസിയത്തിന് പിന്നിൽ, തകഴിയുടെ സ്മാരകമണ്ഡപവും പൂർണ്ണകായ വെങ്കലപ്രതിമയുണ്ട്.
ചിത്രശാല ജ്ഞാനപീഠപുരസ്കാരം മ്യൂസിയത്തിലെ മണ്ഡപം ശങ്കരമംഗലം ഭവനം തകഴി ശിവശങ്കര പിള്ളയുടെ കസേര ശിലാഫലകം അവലംബം
തകാകുസു ജൂഞ്ജിരൊ
ജപ്പാൻകാരനായ ഇന്തോളജിസ്റ്റായിരുന്നു തകാകുസു ജൂഞ്ജിരോ .
1866-ൽ ജനിച്ചു.
സംസ്കൃതം , പാലി , ചൈനീസ് എന്നീ ഭാഷകളിലും ബൌദ്ധദർശനത്തിലും മറ്റു ഭാരതീയ ദർശനങ്ങളിലും നിഷ്ണാതനായിരുന്നു.
ഭാരതത്തിലേ യും മലയയിലേയും ബുദ്ധമതാചാരങ്ങളെ സംബന്ധിച്ച് ഇത്സിങ് തുടങ്ങിയ പൂർവികർ നടത്തിയ പഠനം തകാകുസുവിന്റെ ഗവേഷണത്തിനു പ്രചോദകമായിത്തീർന്നു.
ബുദ്ധമതത്തിന്റെ അടിസ്ഥാനതത്ത്വങ്ങൾ വിശകലനം ചെയ്ത് തയ്യാറാക്കിയ ഗ്രന്ഥമാണ് ദി എസ്സൻഷ്യൽസ് ഒഫ് ബുദ്ധിസ്റ്റ് ഫിലൊസഫി .
ബുദ്ധഘോഷന്റെ സമന്തപാസാദികയുടെ പ്രസാധനവും വിവർത്തനവും ശ്രദ്ധേയമാണ്.
എ പാലി ക്രെസ്റ്റോമെദി വിത് ചൈനീസ് ഇക്വിലന്റ്സ് (അ ജമഹശ ഇവൃലീഠാമവ്യേ ഠംശവേ ഇവശിലലെ ഋഠൂഠൗശ്മഹലി) എന്ന കൃതി പാലി, ചൈനീസ് ഭാഷകളിലെ ബൌദ്ധ ധർമഗ്രന്ഥങ്ങളിൽ തകാകുസുവിനുണ്ടായിരുന്ന പാണ്ഡിത്യം വെളിപ്പെടുത്തുന്നു.
ടോക്യോയിലെ ഇംപീരിയൽ സർവകലാശാലയിൽ 1901-ൽ സംസ്കൃതപഠനവിഭാഗം സ്ഥാപിതമായത് ഇദ്ദേഹത്തിന്റെ ഉത്സാഹത്താലായിരുന്നു.
ഉപനിഷത്തുകളിലേയും ഭഗവദ്ഗീതയിലേയും തത്ത്വദർശന ത്തിന്റെ പഠനത്തിൽ ദത്തശ്രദ്ധനായിരുന്ന തകാകുസു, തായ് കെൻ കിമുര, ഹാകുജു ഉയി എന്നിവരുടെ സഹകരണത്തോടെ 126 ഉപനിഷത്തുകൾ ജാപ്പനീസ് ഭാഷയിലേക്കു വിവർത്തനം ചെയ്തു പ്രസിദ്ധീകരിച്ചു (1922-24).
കെ.വാതാനാബെയുടെ സഹകരണത്തോടെ ചൈനീസ് ത്രിപിടകം ഓരോ വാല്യത്തിനും 1000 പേജു വീതമുള്ള 55 വാല്യമായി പ്രസാധനം ചെയ്തതാണ് (1924-29) ശ്രദ്ധേയമായ മറ്റൊരു സംരംഭം.
ഇതിന്റെ അനുബന്ധമായി പിൽക്കാലത്ത് മുപ്പതു വാല്യവും ചിത്രങ്ങളുടെ ശേഖരമായി 12 വാല്യവും കാറ്റലോഗും ഇൻഡെക്സും ഉൾപ്പെടുന്ന 3 വാല്യവും (ആകെ 100 വാല്യം) പ്രസിദ്ധീകൃതമായി.
ഈ ബൃഹദ്ഗ്രന്ഥം തയ്ഷൊ ത്രിപിടകം എന്ന പേരിലറിയപ്പെടുന്നു.
എം. നാഗായ്യുടെ സഹകരണത്തോടെ പാലിഭാഷയിലുള്ള ത്രിപിടകത്തിന് ജാപ്പനീസിൽ രചിച്ച വിവർത്തനം എഴുപതു വാല്യമായി പ്രസിദ്ധീകരിക്കപ്പെട്ടു (1935-40).
ഇദ്ദേഹം പ്രസിദ്ധീകരിച്ച ഗ്രന്ഥങ്ങൾ ജപ്പാനിലും ചൈനയിലും ബുദ്ധധർമത്തിന്റേയും ഭാരതീയ ദർശനങ്ങളുടേയും പഠന ഗവേഷണങ്ങൾക്കു പ്രചോദനം നല്കി.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തകാകുസു ജൂഞ്ജിരൊ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തകാഷി മുറകാമി ഇംഗ്ലീഷ് വിലാസം https://ml.wikipedia.org/wiki/Takashi_Murakami
ഒരു ജാപ്പനീസ് സമകാലിക കലാകാരനാണ് തകാഷി മുറകാമി (村上 隆, ജനനം: ഫെബ്രുവരി 1, 1962).
ഫൈൻ ആർട്സ് മീഡിയയിലും (പെയിന്റിംഗ്, ശിൽപം പോലുള്ളവ) വാണിജ്യ മാധ്യമങ്ങളിലും ( ഫാഷൻ , ഉപഭോഗ വസ്തുക്കൾ, അനിമേഷൻ എന്നിവ) ഒരുപോലെ പ്രവർത്തിക്കുന്ന കലാകാരനാണ് അദ്ദേഹം.
ജാപ്പനീസ് കലാപാരമ്പര്യത്തിന്റെ സൗന്ദര്യാത്മക സവിശേഷതകളെയും യുദ്ധാനന്തര ജാപ്പനീസ് സംസ്കാരത്തിന്റെയും സ്വഭാവത്തെ സമന്വയിപ്പിക്കുന്നതിന് "സൂപ്പർഫ്ലാറ്റ്" എന്ന പദം അദ്ദേഹം ഉപയോഗിച്ചു.
മുറകാമിയുടെയും,  അദ്ദേഹം സ്വാധീനിച്ച മറ്റ് ജാപ്പനീസ് കലാകാരന്മാരുടെയും കലാ രീതിയെ വിശേഷിപ്പിക്കാൻ സൂപ്പർഫ്ലാറ്റ് എന്ന പദം ഉപയോഗിക്കാറുണ്ട്.
കൈകായ് കിക്കി കമ്പനിയുടെ സ്ഥാപകനും പ്രസിഡന്റുമാണ് മുറകാമി.
ഗെയ്‌സായി എന്ന ദ്വിവത്സര കലാ മേളയുടെ സ്ഥാപകനും സംഘാടകനുമായിരുന്നു അദ്ദേഹം.
കലയും വാണിജ്യപരമായ ബ്രാൻഡിംഗും തമ്മിലുള്ള അതിരുകൾ  മങ്ങിക്കുന്നതും, അത്തരമൊരു അതിർത്തിയുടെ നിലനിൽപ്പിനെ ചോദ്യം ചെയ്യുന്നതുമാണ് മുറകാമിയുടെ കലാ സൃഷ്ടികൾ.
ജീവിതവും കരിയറും അക്കാദമിക് പശ്ചാത്തലവും കരിയറിന്റെ ആദ്യകാലവും 1992 ലെ ടോക്കിയോയിലെ ഗാലറി മാർസിൽ "പോളിറിഥം" എന്ന തന്റെ ആദ്യകാല സൃഷ്ടിയുമായി തകാഷി മുറകാമി.
ഫോട്ടോ ഇറ്റാക്ക ഡാരിൻ പപ്പാസ്
ജപ്പാനിലെ ടോക്കിയോയിലാണ് മുരകാമി ജനിച്ച് വളർന്നത്.
ചെറുപ്പം മുതൽ അനിമെയുടെയും മാംഗയുടെയും (ജാപ്പനീസ് കോമിക്സ്) ആരാധകനായിരുന്ന മുറകാമി, ആനിമേഷൻ വ്യവസായ മേഖലയിൽ ജോലി നേടുന്നതിനാണ് താൽപ്പര്യപ്പെട്ടിരുന്നത്.
ആനിമേറ്ററാകാൻ ആവശ്യമായ വൈദഗ്ദ്ധ്യം നേടുന്നതിനായി അദ്ദേഹം ടോക്കിയോ യൂണിവേഴ്സിറ്റി ഓഫ് ആർട്‌സിൽ ചേർന്നു, പക്ഷേ ഒടുവിൽ അദ്ദേഹം പരമ്പരാഗത ജാപ്പനീസ് കലാപരമായ കൺവെൻഷനുകൾ, ടെക്നിക്കുകൾ, വിഷയങ്ങൾ എന്നിവ ഉൾക്കൊള്ളുന്ന ജാപ്പനീസ് പെയിന്റിംഗിന്റെ പരമ്പരാഗത ശൈലിയായ നിഹോംഗയിൽ പ്രാവീണ്യം നേടുകയാണുണ്ടായത്.
അദ്ദേഹം നിഹോംഗയിൽ പിഎച്ച്ഡി നേടാൻ തീരുമാനിച്ചുവെങ്കിലും, ക്രമേണ അതിന്റെ രാഷ്ട്രീയത്തിൽ നിരാശനായി, സമകാലീന കലാ ശൈലികൾ, മാധ്യമങ്ങൾ, തന്ത്രങ്ങൾ എന്നിവയിൽ പര്യവേക്ഷണം ചെയ്യാൻ തുടങ്ങി.
ജപ്പാനിലെ സമകാലീന കലയുടെ അവസ്ഥയിൽ മുറകാമി അതൃപ്തനായിരുന്നു.
ജപ്പാനിലെ സമകാലീന കല "പാശ്ചാത്യ പ്രവണതകളുടെ ആഴത്തിലുള്ള സ്വാധീനത്തിന് വിധേയമാണെന്ന്" അദ്ദേഹം വിശ്വസിച്ചു.
അങ്ങനെ, അദ്ദേഹത്തിന്റെ ആദ്യകാല രചനകളിൽ ഭൂരിഭാഗവും സാമൂഹ്യ വിമർശനത്തിന്റെയും ആക്ഷേപഹാസ്യത്തിന്റെയും തലങ്ങളുള്ളവയാണ്.
മുറകാമിയുടെ ഇന്നത്തെ ഏറ്റവും വിലയേറിയ സൃഷ്ടി മൈ ലോൺസം കൌബോയ് എന്ന് പേര് നൽകിയനഗ്നമായ അനിമേഷൻ കഥാപാത്രത്തെപോലെയുള്ള ശിൽപമാണ്.
അദ്ദേഹത്തിന്റെ ആദ്യകാല സൃഷ്ടികളിൽ പലതും തുടക്കത്തിൽ ജപ്പാനിൽ അത്രകണ്ട് സ്വീകാര്യമായിരുന്നില്ല.
ന്യൂയോർക്ക്
1994 ൽ മുറകാമി ഏഷ്യൻ കൾച്ചറൽ കൗൺസിലിൽ നിന്ന് ഒരു ഫെലോഷിപ്പ് നേടി, ന്യൂയോർക്ക് സിറ്റിയിൽ ഒരു വർഷത്തേക്ക് പിഎസ് 1 ഇന്റർനാഷണൽ സ്റ്റുഡിയോ പ്രോഗ്രാമിൽ പങ്കെടുത്തു.
അദ്ദേഹത്തിന്റെ ന്യൂയോർക്ക് താമസത്തിനിടയിൽ, പാശ്ചാത്യ സമകാലീന കലാകാരന്മാരായ അൻസെം കൈഫറിന്റെയും ജെഫ് കൂൺസിന്റെയും ഒക്കെ സൃഷ്ടികളിൽ ആകൃഷ്ടനായി.
തന്റെ കമ്പനിയായ കൈകായ് കിക്കിയുടെ മുന്നോടിയായി, ജപ്പാനിലെ ഹിരോപൺ ഫാക്ടറിയുമായി ചേർന്ന് അദ്ദേഹം ജപ്പാനിൽ ഒരു ചെറിയ സ്റ്റുഡിയോ സ്ഥാപിച്ചു.
ജപ്പാനിലേക്ക് മടങ്ങിയതിനുശേഷം അദ്ദേഹം തന്റെ കലാപരമായ പരിശീലനത്തിന് പിന്നിലെ പ്രധാന ആശയങ്ങൾ വികസിപ്പിക്കുകയും യൂറോപ്പിലെയും അമേരിക്കയിലെയും പ്രധാന ഗാലറികളിലും സ്ഥാപനങ്ങളിലും പതിവായി സ്വന്തം സൃഷ്ടികൾ പ്രദർശിപ്പിക്കാൻ തുടങ്ങുകയും ചെയ്തു.
തന്ത്രപരമായ സമീപനം
യുദ്ധാനന്തര ജപ്പാനിലെ വിശ്വസനീയവും സുസ്ഥിരവുമായ ഒരു കലാ വിപണിയുടെ അഭാവത്തിനെക്കുറിച്ച് മുറകാമി നിരാശ പ്രകടിപ്പിച്ചിരുന്നു.
ഈ കാരണത്താൽ അദ്ദേഹം ആദ്യം  പാശ്ചാത്യ കലാ ലോകത്ത് ശ്രദ്ദേയനാകാനുള്ള ശ്രമങ്ങൾ തുടങ്ങി.
സ്വന്തം ജാപ്പനീസ് സംസ്കാരത്തിലും ചരിത്രത്തിലും വേരൂന്നിയതും എന്നാൽ അന്തർ‌ദ്ദേശീയമായി പുതിയതും സാധുതയുള്ളതുമായ എന്തെങ്കിലും സൃഷ്ടിക്കുന്നതിനായി, 'വിശിഷ്ടമായും ജപ്പാന്റേത്' എന്ന് കണക്കാക്കാവുന്ന എന്തെങ്കിലും തിരയാൻ തുടങ്ങി.
ഉയർന്നതെന്ന് വിലയിരുത്തപ്പെടുന്ന കലയുടെ ഘടകങ്ങൾ പലപ്പോഴും വലിയ ആശയക്കുഴപ്പങ്ങൾക്ക് കാരണമാകുന്നുവെന്ന് നിഗമനം ചെയ്ത ശേഷം, ജപ്പാനിലെ താഴ്ന്നതെന്ന് വിലയിരുത്തുന്ന സംസ്കാരം, പ്രത്യേകിച്ച് ആനിമേഷൻ, മംഗ, ഒട്ടാകു സബ്കൾച്ചർ എന്നിവയിൽ ശ്രദ്ധ കേന്ദ്രീകരിക്കാൻ തുടങ്ങി.
ഈ തന്ത്രത്തിൽ നിന്ന് ഉരുത്തിരിഞ്ഞ താണ് അദ്ദേഹത്തിന്റെ കലാപരമായ ശൈലി.
ഹോണോലുലു മ്യൂസിയം ഓഫ് ആർട്ടിന്റെ ശേഖരത്തിൽ 2000 മുതൽ സൂക്ഷിച്ചിരിക്കുന്ന അദ്ദേഹത്തിന്റെ സൃഷ്ടിയായ കോസ്മോസ് ബോളിൽ ഇത് പ്രകടമാണ്.
ഫാക്ടറി
വലിയ തോതിലുള്ളതും കൂടുതൽ വൈവിധ്യമാർന്നതുമായ മാധ്യമങ്ങളിൽ പ്രവർത്തിക്കുന്നതിനായി 1996 ൽ മുറകാമി തന്റെ പ്രൊഡക്ഷൻ വർക്ക്‌ഷോപ്പായ ഹിരോപോൺ ഫാക്ടറി ആരംഭിച്ചു.
2001 ൽ ഹിരോപൺ ഫാക്ടറി കൈകായ് കിക്കി കമ്പനി ലിമിറ്റഡായി മാറ്റി.
സഹകരണങ്ങൾ
2002 ൽ ഡിസൈനർ മാർക്ക് ജേക്കബിന്റെ ക്ഷണപ്രകാരം മുറകാമി ഫാഷൻ ബ്രാൻഡായ ലൂയി വിറ്റനുമായി ദീർഘകാലമായുള്ള സഹകരണം ആരംഭിച്ചു.
ഹാൻഡ്‌ബാഗുകളുടെ രൂപകൽപ്പനയിൽ ഉപയോഗിച്ച കലാസൃഷ്ടികൾ സംഭാവന ചെയ്തുകൊണ്ടാണ് അദ്ദേഹം ആരംഭിച്ചത്.
ഇത് വാണിജ്യപരമായി വലിയ വിജയമായിരുന്നു.
നവോകി തകിസാവയുടെ ഫാഷൻ ഡിസൈനർമാരായ ഇസി മിയാകെ മെൻ എന്നയാളുമായി അദ്ദേഹം മുമ്പ് സഹകരിച്ചിരുന്നുവെങ്കിലും, ലൂയി വ്യൂട്ടനുമായുള്ള അദ്ദേഹത്തിന്റെ പ്രവർത്തനങ്ങൾ  അദ്ദേഹത്തെ ജന്മനാടായ ജപ്പാനിൽ സെലിബ്രിറ്റി പദവിയിലേക്ക് ഉയർത്തി.
2007 ൽ മുറകാമി, റാപ്പർ കൻയി വെസ്റ്റിന്റെ ഗ്രാജുവേഷൻ എന്ന ആൽബത്തിന് കവർ ആർട്ട് വർക്ക് നൽകുകയും വെസ്റ്റിന്റെ " ഗുഡ് മോർണിംഗ് " എന്ന ഗാനത്തിനായി ഒരു ആനിമേറ്റഡ് മ്യൂസിക് വീഡിയോ സംവിധാനം ചെയ്യുകയും ചെയ്തു.
വെസ്റ്റിന്റെ 2018 ലെ സഹകരണ ആൽബമായ കിഡ്സ് സീ ഗോസ്റ്റ്സ് നും കവർ ആർട്ട്‌വർക്ക് നൽകി.
മുറകാമി ജപ്പാനിലെ മറ്റ് നിരവധി വ്യവസായങ്ങളുമായും സഹകരിച്ചിട്ടുണ്ട്.
ഒരു പ്രധാന ഉദാഹരണം അർബൻ റിയൽ എസ്റ്റേറ്റ് ഡവലപ്പ്മെന്റ് റോപ്പൊംഗി ഹിൽസിന്റെ പ്രസ് റിലേഷൻസ് പ്രചാരണത്തിനായി അദ്ദേഹം സൃഷ്ടിച്ച ഇമേജ് കഥാപാത്രങ്ങൾ ആണ്.
2009 ൽ സംഗീത നിർമ്മാതാവ് ഫാരെൽ വില്യംസ് മുറകാമിയുമൊത്ത് ആർട്ട് ബാസലിൽ ഒരു ശില്പം അനാച്ഛാദനം ചെയ്തു.
മുറകാമിയും മക്ജിയും ചേർന്ന്, 'ടേണിംഗ് ജാപ്പനീസ്' എന്ന ദി വേപ്പർസ്ന്റെ ഗാനത്തിനുള്ള ഒരു ഹ്രസ്വ സംഗീത വീഡിയോ സംവിധാനം ചെയ്തു.
2009 ഒക്ടോബർ 1 മുതൽ 2010 ജനുവരി 17 വരെ ലണ്ടനിലെ ടേറ്റ് മോഡേൺ മ്യൂസിയത്തിലെ "പോപ്പ് ലൈഫ്" എക്സിബിഷനിൽ ഇത് കാണിച്ചു.
ജപ്പാനിലെ ടോക്കിയോയിലെ ഷോപ്പിംഗ് ഡിസ്ട്രിക്റ്റ് അക്കിഹാറയ്ക്ക് ചുറ്റും നൃത്തം ചെയ്യുന്ന ഡൺസ്റ്റ് ആണ് വീഡിയോയിൽ.
ഫാഷൻ ലോകത്തെ കലാ ലോകത്തേക്ക് കൊണ്ടുവരാനും, ആത്യന്തികമായി രണ്ടും മറികടന്ന് കൂടുതൽ എന്തെങ്കിലും സൃഷ്ടിക്കാനുമായി, 2018 ൽ, തകാഷി മുറകാമി, ഫാഷൻ ഡിസൈനർ വിർജിൽ അബ്ലോയുമായി സഹകരിച്ച് നിരവധി കലാസൃഷ്ടികൾ നടത്തി.
കൾച്ചേഡ് മാഗസിൻ ഫാൾ 2018 ലക്കത്തിനായുള്ള അഭിമുഖത്തിൽ തകാഷിയും വിർജിലും അവരുടെ കരിയറിനെയും അവരുടെ സഹകരണത്തെയും കുറിച്ച് ചർച്ചചെയ്തിരുന്നു.
തകാഷി മുറകാമി സംവിധാനം ചെയ്ത് ആനിമേറ്റുചെയ്‌ത യൂ ഷുശ് സീ മീ ഇൻ എ ക്രൌൺ എന്ന ഔദ്യോഗിക മ്യൂസിക് വീഡിയൊ 2019 മാർച്ചിൽ ബില്ലി എലിഷ് പുറത്തിറക്കി.
മോഷൻ ക്യാപ്‌ചർ സാങ്കേതികവിദ്യ ഉപയോഗിച്ച് ആനിമേറ്റുചെയ്‌ത ആനിമേഷൻ സ്റ്റൈൽ വീഡിയോ സൃഷ്ടിക്കാൻ എട്ട് മാസമെടുത്തതായി മുറകാമി പത്രക്കുറിപ്പിൽ അറിയിച്ചു.
നിയോൺ-പച്ച ഷർട്ടും ഷോർട്ട്സും ധരിച്ച എലിഷിന്റെ ആനിമേറ്റുചെയ്‌ത രൂപം കാണിച്ച് തുടങ്ങുന്ന വീഡിയോ, ഒടുവിൽ ഒരു ചിലന്തി പോലുള്ള രാക്ഷസനായി രൂപാന്തരപ്പെട്ട് ഒരു ചെറിയ നഗരത്തെ നശിപ്പിക്കുന്നതാണ് വീഡിയോയിൽ.
വീഡിയോയിൽ, എലിഷിന്റെ സിഗ്നേച്ചർ ലോഗോ "ബ്ലോഷ്", മുറകാമിയുടെ പൂക്കൾ എന്നിവ ഉൾപ്പെടുന്നു.
തകാഷി മുറകാമിയുടെ ആൽബം കവർ ഡിസൈനുകളും കലാസൃഷ്ടികളും ഉൾക്കൊള്ളുന്ന, തന്റെ കളേഴ്സ് എന്ന ആൽബം  ജെ ബാൽവിൻ 2020 മാർച്ചിൽ പുറത്തിറക്കി.
മുറകാമിയുടെ കലാസൃഷ്ടികൾ ഉൾക്കൊള്ളുന്ന ഒരു ബോക്സ് ലോഗോ ടീ ഷർട്ട് 2020 ഏപ്രിലിൽ സുപ്രീം പുറത്തിറക്കി.
COVID-19 പാൻഡെമിക് സമയത്ത്  ഭവനരഹിതരായി മാറിയ യുവാക്കളെയും കുടുംബങ്ങളെയും സഹായിക്കുന്നതിനായി ഇതിന്റെ എല്ലാ വരുമാനവും 'ഹെൽപ്പ് യുഎസ്എ'യിലേക്ക് പോയി.
കൈകായ് കിക്കി
മുരകാമി തന്റെ പ്രവർത്തനങ്ങൾ ജപ്പാനിലെ കൈകായ് കിക്കി കമ്പനി, ലിമിറ്റഡ് (2001), കൈകായ് കിക്കി ന്യൂയോർക്ക്, എൽ‌എൽ‌സി (2001), എൽ‌എൽ‌സി (2010)ലോസ് ഏഞ്ചൽസ് എന്നിവയിൽ ഉൾപ്പെടുത്തിയാണ് നടത്തുന്നത്.
മുറകാമിയുടെ വൈവിധ്യമാർന്ന കലാപരമായ ശ്രമങ്ങൾ കൂടാതെ ഓഫീസുകളും പ്രൊഡക്ഷൻ സ്റ്റുഡിയോകളും നിയന്ത്രിക്കുന്നത് കൈകായ് കികിയാണ്.
മുറകാമിയുടെ കലാസൃഷ്ടികളുടെയും പ്രൊജക്റ്റുകളുടെയും നിർമ്മാണവും പ്രൊമോഷനും കൈകാര്യം ചെയ്യുന്നതിനൊപ്പം, അന്താരാഷ്ട്ര കലാ പ്രോജക്ടുകൾ സംഘടിപ്പിക്കുക, യുവ കലാകാരന്മാരുടെ കരിയറിനെ പിന്തുണയ്ക്കുക എന്നിവയും കൈകായ് കികി കൈകാര്യം ചെയ്യുന്നു.
അന്താരാഷ്ട്ര തലത്തിൽ വിജയവും അംഗീകാരവും നേടിയ മുരകാമി, ജപ്പനിലെ യുവ കലാകാരന്മാരുടെ കരിയറിനെ പരിപോഷിപ്പിക്കുന്നതിനും പിന്തുണയ്ക്കുന്നതിനും സ്വയം സമർപ്പിക്കുകയും ചെയ്യുന്നു.
ജപ്പാനിൽ യഥാർത്ഥവും സുസ്ഥിരവുമായ ഒരു കലാ വിപണി കെട്ടിപ്പടുക്കാനും അദ്ദേഹം ശ്രമിക്കുന്നു.
2008 ൽ, കൈകായ് കിക്കി ടോക്കിയോ ഓഫീസിന് താഴെയുള്ള ബേസ്മെൻറ് ഇടം ഒരു ആർട്ട് ഗാലറിയാക്കി മാറ്റി.
കൈകായ് കിക്കി ഗാലറി അതിന്റെ മാനേജ്മെന്റിന്റെ കീഴിലുള്ള കലാകാരന്മാർക്ക് മാത്രമല്ല, അന്താരാഷ്ട്ര പ്രശക്തരായ മാർക്ക് ഗ്രോട്ട്ജാൻ, ഫ്രീഡ്രിക്ക് കുനാഥ് എന്നിവരുടെ പ്രദർശനങ്ങളും നടത്തിയിട്ടുണ്ട്.
എല്ലാ എക്സിബിഷനുകളും മുറകാമിയാണ് ക്യൂറേറ്റ് ചെയ്യുന്നത്.
ടോക്കിയോയിലെ നകാനോയിലെ നകാനോ ബ്രോഡ്‌വേ ഷോപ്പിംഗ് മാളിനുള്ളിൽ നാല് വ്യത്യസ്ത സ്ഥലങ്ങൾ ഉൾപ്പെടുത്തി 2010 ൽ ഹിഡാരി സിങ്കാരോ എന്ന രണ്ടാമത്തെ ഗാലറി ആരംഭിച്ചു.
ഗെയ്‌സായി
2002 മുതൽ 2014 വരെ മുറകാമി ഗെയ്‌സായി എന്ന പേരിൽ ഒരു കലാ മേള സംഘടിപ്പിച്ചു.
ഇത് വർഷത്തിൽ ഒരിക്കൽ ജപ്പാനിലും വർഷത്തിൽ ഒരിക്കൽ തായ്‌പേയ് അല്ലെങ്കിൽ മിയാമി പോലുള്ള മറ്റൊരു നഗരത്തിലും നടന്നു.
ഇതിൽ മുൻകൂട്ടി സ്‌ക്രീൻ ചെയ്ത ഗാലറികൾക്ക് ഇടം നൽകുന്നതിനുപകരം, കലാകാരന്മാർക്ക് അവരുടെ സ്വന്തം ബൂത്തുകൾ സൃഷ്ടിക്കാനും വാങ്ങാൻ ആഗ്രഹിക്കുന്നവരുമായി നേരിട്ട് സംവദിക്കാനും അനുവദിച്ചു.
പുസ്തകങ്ങൾ തകാഷി മുറകാമി "ഗൈജുത്സു കിഗ്യോറോൺ" ISBN 978-4-344-01178-6 തകാഷി മുറകാമി "ഗൈജുത്സു ടോസോറോൺ" ISBN 978-4-344-01912-6 തകാഷി മുറകാമി "സമ്മൺ മോൺസ്റ്റെഴ്സ്? ഓപ്പൺ ദ ഡോർ? ഹീൽ? ഓർ ഡൈ?"
ISBN 978-4-939148-03-3 ISBN 978-4-939148-03-3 തകാഷി മുറകാമി "സൂപ്പർഫ്ലാറ്റ്" ISBN 978-4-944079-20-9 തകാഷി മുറകാമി "ലിറ്റിൽ ബോയ്: ദി ആർട്സ് ഓഫ് ജപ്പാൻസ് എക്സ്പ്ലോഡിംഗ് സബ് കൾച്ചർ" ISBN 978-0-300-10285-7 ക്രൂസ്, അമണ്ട / ഫ്രൈസ്-ഹാൻസെൻ, ഡാന / മാറ്റ്സുയി, മിഡോറി "തകാഷി മുറകാമി: മീനിങ്ങ് ഓഫ് ദ നോൺസെൻസ് ഓഫ് മീനിങ്ങ് " ISBN 978-0-8109-6702-1 ഷിമ്മൽ, പോൾ "© മുറകാമി" ISBN 978-0-8478-3003-9 ലെ ബോൺ, ലോറന്റ് "മുറകാമി വെർസൈൽസ്" ISBN 978-2-915173-72-7 എക്സിബിഷനുകൾ
1989 എക്സിബിഷൻ എൽ എസ്‌പോയർ: തകാഷി മുറകാമി , ഗാലറി ഗിൻസ സുരുഗഡായ്, ടോക്കിയോ ന്യൂ വർക്ക്സ് , കഫെ ടൈൻസ് !
, ടോക്കിയോ
1991 ടോക്കിയോയിലെ നാഷണൽ ഫൈൻ ആർട്സ് ആൻഡ് മ്യൂസിക് യൂണിവേഴ്സിറ്റിയിലെ ആർട്ട് ഗ്യാലറി ഗാലറി അയോയി, ഒസാക്ക, ജപ്പാൻ വൺ നൈറ്റ് എക്സിബിഷൻ, ഓഗസ്റ്റ് 23 റോക്ക്‌ജെൻ കുൻസ്റ്റ് ഇൻസ്റ്റിറ്റ്യൂട്ട്, ടോക്കിയോ ഐ ആം അഗൈനിസ്റ്റ് ബിയിങ് ഫോർ ഇറ്റ്, ഗാലറി ഏരീസ്, ടോക്കിയോ
1993 എ വെരി മെറി അൻബർത്ത്ഡെ!
, ഹിരോഷിമ സിറ്റി മ്യൂസിയം ഓഫ് കണ്ടംപററി ആർട്ട്, ഹിരോഷിമ, ജപ്പാൻ ഗാലറി നസുബി, ടോക്കിയോ എ റൊമാന്റിക് ഈവനിംഗ് , ഗാലറി സെല്ലാർ, നാഗോയ, ജപ്പാൻ 1992 വൈൽഡ് വൈൽഡ് , റോന്റ്‌ജെൻ കുൻസ്റ്റ് ഇൻസ്റ്റിറ്റ്യൂട്ട്, ടോക്കിയോ നിക്കാഫ് 92 , ഷിരാഷി കണ്ടംപററി ആർട്ട് Inc.
1994 ഫുജിസാൻ , ഗാലറി കോട്ടോ, ഒകയാമ, ജപ്പാൻ വിച്ച് ഈസ് ടുമോറൊ?
- ഫാൾ ഇൻ ലവ് - , എസ്‌സി‌എ‌ഐ ദി ബാത്ത്ഹൌസ്, ഷിരൈഷി കണ്ടംപററി ആർട്ട്, Inc., ടോക്കിയോ ആസാമി കിക്കോ, ഒമിനേഷി , ഗാലറി അയോയി, ഒസാക്ക, ജപ്പാൻ എ റൊമാന്റിക് ഈവനിങ്ങ് , ഗാലറി സെല്ലാർ, നാഗോയ, ജപ്പാൻ
1995 ഗാലറി ഇമ്മാനുവൽ പെറോട്ടിൻ, പാരീസ് നിജി (റെയിൻബോ) , ഗാലറി കോട്ടോ, ഒകയാമ, ജപ്പാൻ ക്രേസി ഇസഡ് , എസ്‌സി‌എ‌ഐ ദി ബാത്ത്ഹൌസ് , ടോക്കിയോ മിസ്റ്റർ ഡൂംസ്ഡേ ബലൂൺ , യങ്‌റ്റിംഗാഗറ്റൻ 1, സ്റ്റോക്ക്ഹോം, സ്യൂഡ്
1996 727 , ടോമിയോ കോയാമ ഗാലറി, ടോക്കിയോ 727 , അയോയ് ഗാലറി ഒസാക്ക, ജപ്പാൻ ഫീച്ചർ Inc , ന്യൂയോർക്ക് ഗാവിൻ ബ്രൌൺസ് എന്റർപ്രൈസ്, ന്യൂയോർക്ക് ഗാലറി കോട്ടോ, ഒകയാമ, ജപ്പാൻ കൊന്നിച്ചിവ, മിസ്റ്റർ ഡോബ് , കിരിൻ ആർട്ട് പ്ലാസ, ഒസാക്ക, ജപ്പാൻ എ വെരി മെറിഅൺബർത്ത്ഡെ, ടു യു, ടു മീ!
, ജിൻസ കൊമാത്സു, ടോക്കിയോ
1997 ഗാലറി ഇമ്മാനുവൽ പെറോട്ടിൻ, പാരീസ് ബ്ലം പോ ഗാലറി, സാന്താ മോണിക്ക, കാലിഫോർണിയ ഗാലറി കോട്ടോ, ഒകയാമ, ജപ്പാൻ ദ അദർ സൈഡ് ഓഫ് ഫ്ലാഷ് ഓഫ് ലൈറ്റ് , എച്ച്എപി ആർട്ട് സ്പേസ്, ഹിരോഷിമ, ജപ്പാൻ ന്യൂയോർക്ക്, ഫീച്ചർ, മുറകാമി: ഹിരോപോൺ, പ്രോജക്റ്റ് കോ 2
1998 ഹിരോപോൺ പ്രോജക്റ്റ് കോകോ_പിറ്റി സകുരാക്കോ ജെറ്റ് അയർപ്ലെയിൻ നമ്പർ 1-6 , ഫീച്ചർ Inc., ന്യൂയോർക്ക് ബാക്ക് ബീറ്റ് : സൂപ്പർ ഫ്ലാറ്റ് , ടോമിയോ കോയാമ ഗാലറി, ടോക്കിയോ മൈ ലോൺസോം കൌബോയ് , ബ്ലം പോ ഗാലറി, സാന്താ മോണിക്ക, കാലിഫോർണിയ മോറോവർ ഡീഒബി റൈസസ് ഹിസ് ഹാൻഡ് , സാഗാച്ചോ ബിസ്, ടോക്കിയൊ
1999 ഡിഒബി ഇൻ ദ സ്ടേഞ്ച് ഫോറസ്റ്റ് നാഗോയ പാർക്കോ ഗാലറി, ജപ്പാൻ പാട്രൺ , മരുനുമ ആർട്ട് പാർക്ക് ഗാലറി, ജപ്പാൻ സെക്കൻഡ് മിഷൻ പ്രോജക്റ്റ് KO2 , ഹിരോപോൺ ഫാക്ടറി, ജപ്പാൻ ഡോബ്സ് അഡ്വഞ്ചേഴ്സ് ഇൻ വണ്ടർ‌ലാൻഡ് , പാർക്കോ ഗാലറി, ടോക്കിയോ മീനിങ്ങ് ഓഫ് ദ നോസെൻസ് ഓഫ് മീനിങ്ങ് , സെന്റർ ഫോർ ക്യൂറട്ടോറിയൽ സ്റ്റഡീസ് മ്യൂസിയം, ബാർട്ട് കോളേജ്, ന്യൂയോർക്ക് സൂപ്പർഫ്ലാറ്റ് , മരിയൻ ബോസ്കി ഗാലറി, ന്യൂയോർക്ക് ലവ് ഡോബ് , ഗാലറി കോട്ടോ, ഒകയാമ, ജപ്പാൻ
2000 727 ബ്ലം പോ ഗാലറി, സാന്താ മോണിക്ക, കാലിഫോർണിയ സെക്കൻഡ് മിഷൻ പ്രോജക്റ്റ് കെ‌ഒ 2 , പി‌എസ് 1 കണ്ടെമ്പററി ആർട്ട് സെന്റർ, ന്യൂയോർക്ക് കൈകായ് കിക്കി: സൂപ്പർഫ്ലാറ്റ് , ഇസി മിയാകെ ഫോർ മെൻ, ടോക്കിയോ
2001 വിങ്ക് , ഗ്രാൻഡ് സെൻട്രൽ സ്റ്റേഷൻ, ന്യൂയോർക്ക് മഷ്റൂം , മരിയൻ ബോസ്കി ഗാലറി, ന്യൂയോർക്ക് കൈകായ് കികി , ഗാലറി ഇമ്മാനുവൽ പെറോട്ടിൻ, പാരീസ് സമ്മൺ മോൺസ്റ്റെഴ്സ്?
ഓപ്പൺ ദ ഡോർ?
ഹീൽ?
ഓർ ഡൈ??
, മ്യൂസിയം ഓഫ് കണ്ടംപററി ആർട്ട് ടോക്കിയോ, ടോക്കിയോ തകാഷി മുറകാമി: മേഡ് ഇൻ ജപ്പാൻ , മ്യൂസിയം ഓഫ് ഫൈൻ ആർട്സ്, ബോസ്റ്റൺ, യുഎസ്എ
2002 കവായ് , ഫോണ്ടേഷൻ കാർട്ടിയർ പോർ എൽ ആർട്ട് കണ്ടെമ്പോറിയൻ, പാരീസ്; സെർപന്റൈൻ ഗാലറി, ലണ്ടൻ
2003 സൂപ്പർഫ്ലാറ്റ് മോണോഗ്രാം , ഗാലറി ഇമ്മാനുവൽ പെറോട്ടിൻ, പാരീസ് സൂപ്പർഫ്ലാറ്റ് മോണോഗ്രാം , മരിയൻ ബോസ്കി ഗാലറി, ന്യൂയോർക്ക് ഡബിൾ ഹെലിക്സ് റിവേർസൽ , റോക്ക്ഫെല്ലർ സെന്റർ, ന്യൂയോർക്ക്
2004 ഫണ്ണി കട്ട്സ് , സ്റ്റട്ട്ഗാർട്ട് മ്യൂസിയം ഓഫ് ആർട്ട്, സ്റ്റട്ട്ഗാർട്ട്, ജർമ്മനി തകാഷി മുറകാമി: ഇനോച്ചി , ബ്ലം പോ ഗാലറി, ന്യൂയോർക്ക്
2005 ഓപ്പണിങ്ങ് ഓഫ് ഗാലറിഎക്സ്ടെൻഷൻ , ഗാലറി പെറോട്ടിൻ, പാരീസ് ലിറ്റിൽ ബോയ്: ആർട്സ് ഓഫ് ജപ്പാൻസ് എക്സ്പ്ലോഡിംഗ് പോപ്പ് കൾച്ചർ , ജപ്പാൻ സൊസൈറ്റി, ന്യൂയോർക്ക് ഔട്ട്‌ഡോർ ബാനർ ഇൻസ്റ്റാളേഷൻ , പബ്ലിക് ആർട്ട് ഫണ്ട്, ന്യൂയോർക്ക്
2006 ദി പ്രഷർ പോയിന്റ് ഓഫ് പെയിന്റിംഗ് , ഗാലറി പെറോട്ടിൻ, പാരീസ്
2007 © മുറകാമി , മ്യൂസിയം ഓഫ് കണ്ടംപററി ആർട്ട്, ലോസ് ഏഞ്ചൽസ്, കാലിഫോർണിയ
2008 ഡേവി ജോൺസ് ടിയർ , ബ്ലം പോ, ലോസ് ഏഞ്ചൽസ്, കാലിഫോർണിയ © മുറകാമി , ബ്രൂക്ലിൻ മ്യൂസിയം , ബ്രൂക്ലിൻ, എൻ‌വൈ; മ്യൂസിയം ഫോർ മോഡേൺ കുൻസ്റ്റ്, ഫ്രാങ്ക്ഫർട്ട്, ജർമ്മനി പ്രിന്റുകൾ , "മൈ ഫസ്റ്റ് ആർട്ട് സീരീസ്", കൈകായ് കിക്കി ഗാലറി, ടോക്കിയോ
2009 ഐ ലവ് പ്രിന്റ്സ് ആൻഡ് സോ ഐ മേക്ക് ദെം , ആർ‌കി ഗാലറി, തായ്‌പേയ്, തായ്‌വാൻ ഐ ലവ് പ്രിന്റ്സ് ആൻഡ് സോ ഐ മേക്ക് ദെം , കൈകായ് കിക്കി ഗാലറി, ടോക്കിയോ തകാഷി മുറകാമി പെയിന്റ്സ് സെൽഫ് പോർട്രെയ്റ്റ്സ് , ഗാലറി ഇമ്മാനുവൽ പെറോട്ടിൻ, പാരീസ് © മുറകാമി , ഗുഗ്ഗൻഹൈം മ്യൂസിയം, ബിൽബാവോ, സ്പെയിൻ
2010 സോളോ എക്സിബിഷൻ , ഗാഗോസിയൻ ഗാലറി, റോം, ഇറ്റലി മുറകാമി വെർസൈൽസ്, പാലസ് ഓഫ് വെർസൈൽസ്, വെർസൈൽസ്, ഫ്രാൻസ്
2011 ബിയോണ്ട് ലിമിറ്റ്സ് , ചാറ്റ്സ്‌വർത്ത്, ഇംഗ്ലണ്ട് യെവ്സ് ക്ലീൻ , ഗാലറി പെറോട്ടിൻ, പാരീസ് എ ഹിസ്റ്ററി ഓഫ് എഡിഷൻസ് , ഗാലറി പെറോട്ടിൻ, പാരീസ് സോളോ എക്സിബിഷൻ , ഗാഗോസിയൻ ഗാലറി, ലണ്ടൻ
2012 ഈഗൊ, ALRIWAQ ദോഹ എക്സിബിഷൻ സ്പേസ്, ഖത്തർ
2013 അർഹത്ത് , ബ്ലം amp; പോ, കൽവർ സിറ്റി, കാലിഫോർണിയ ജെല്ലി ഫിഷ് ഐസ് ഇന്റർനാഷണൽ പ്രീമിയർ: ആനിം ഫിലിം, ലോസ് ഏഞ്ചൽസ് കൗണ്ടി മ്യൂസിയം ഓഫ് ആർട്ട് (ലാക്മ) ഏപ്രിൽ 8, 2013
2014 ഡീകൺസ്ട്രക്ഷൻ പോസ്റ്റ്മോഡേണിസം - സെഷൻ I , ഡിഒപി ഫ ഫൌണ്ടേഷൻ, കാരക്കാസ്, വെനിസ്വേല, ജനുവരി 2014 - മാർച്ച് 2014
2015–2016 500 അർഹത്സ് , മോറി ആർട്ട് മ്യൂസിയം, ടോക്കിയോ
2017–2018 മുറകാമി ബൈ മുറകാമി, ആസ്ട്രപ്പ് ഫിയർലി മ്യൂസിറ്റ്, ഓസ്ലോ, ഫെബ്രുവരി 10 - മെയ് 5, 2017 ഒക്ടോപസ് ഈസ് ഇറ്റ്സ് ഓൺ ലെഗ് , മ്യൂസിയം ഓഫ് കണ്ടംപററി ആർട്ട്, ചിക്കാഗോ, ജൂൺ 6 - സെപ്റ്റംബർ 24, 2017 അണ്ടർ ദ റേഡിയേഷൻ ഫാൾസ് , മോസ്കോയിലെ ഗാരേജ് മ്യൂസിയം ഓഫ് കണ്ടംപററി ആർട്ട്, സെപ്റ്റംബർ 29, 2017 - ഫെബ്രുവരി 8, 2018 ഒക്ടോപസ് ഈസ് ഇറ്റ്സ് ഓൺ ലെഗ് , വാൻ‌കൂവർ ആർട്ട് ഗ്യാലറി, വാൻ‌കൂവർ, ഫെബ്രുവരി 3, 2018 - മെയ് 6, 2018
2019 തകാഷി മുറകാമി: GYATEI², ഗാഗോസിയൻ, ലോസ് ഏഞ്ചൽസ്, ഫെബ്രുവരി 21 - ഏപ്രിൽ 13, 2019
2020 സ്റ്റാർസ്: സിക്സ് കണ്ടെമ്പററി ആർട്ടിസ്റ്റ്സ് ഫ്രൊം ജപ്പാൻ ടു ദ വേൾഡ് , ടോക്കിയോയിലെ മോറി ആർട്ട് മ്യൂസിയം, ജൂലൈ 31, 2020 - ജനുവരി 3, 2021 പരാമർശങ്ങൾ പുറം കണ്ണികൾ ഗാഗോസിയൻ ഗാലറി Archived 2021-01-26 at the Wayback Machine .
ഗാലറി പെറോട്ടിൻ "എർത്ത് ഇൻ മൈ വിൻ‌ഡോ" (2005 ലെ ലിറ്റിൽ ബോയ് എന്ന ആന്തോളജിയിൽ നിന്ന്)
തകാഷി ഷിമുറ
ജാപ്പനീസ് നടനും അകിരാ കുറസോവ സംവിധാനം ചെയ്ത ചിത്രങ്ങളിലെ സ്ഥിരം അഭിനേതാവുമായിരുന്നു തകാഷി ഷിമുറാ ( മാർച്ച് 12, 1905 – ഫെബ്: 11, 1982).
കുറൊസാവ സംവിധാനം ചെയ്ത 30 ചിത്രങ്ങളിൽ 21 ചിത്രങ്ങളിലും അദ്ദേഹം അഭിനയിച്ചിരുന്നു.1934 മുതൽ 1982 വരെ ആണ് ഷിമുറയുടെ അഭിനയജീവിതം.
സമുറായി പോരാളികളുടെ  പരമ്പരയിൽപ്പെട്ട കുടുംബത്തിലായിരുന്നു ഷിമുറയുടെ ജനനം.
പിതാവ് ജോലിയിൽ നിന്നു വിരമിച്ചതിനെത്തുടർന്നു ഷിമുറായ്ക്ക് പഠനച്ചെലവ് താങ്ങാൻ കഴിയാതിരുന്നതിനാൽ ഒഴിവുവേളകളിൽ ജോലിചെയ്തും പഠിച്ചുമാണ് ആദ്യകാലം നീക്കിയത്.
ഇംഗ്ലീഷ് സാഹിത്യത്തിൽ തൽപ്പരനായിരുന്ന അദ്ദേഹം നാടക സംഘങ്ങളുമായും ചേർന്നു പ്രവർത്തിച്ചു.
സർവ്വകലാശാലയിലൊരു നാടകവേദിയ്ക്കും 1928 ൽ ഷിമുറാ രൂപം നൽകി.
പ്രധാന ചിത്രങ്ങൾ ഡ്രങ്കൺ ഏഞ്ചൽ (1948), ഇകിറു (1952) സെവൻ സമുറായി (1954).
അവലംബം പുറത്തേക്കുള്ള കണ്ണികൾ Takashi Shimura എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് തകാഷി ഷിമുറ തകാഷി ഷിമുറ ഓൾ മൂവി വെബ്‌സൈറ്റിൽ തകാഷി ഷിമുറ at the Japanese Movie Database (in Japanese)
തകിട് ഇംഗ്ലീഷ് വിലാസം https://ml.wikipedia.org/wiki/Sheet_metal
ലോഹത്തിന്റെ വളരെ നേർത്ത പാളി തകിട് എന്നപേരിൽ അറിയപ്പെടുന്നു.
ലോഹങ്ങളുടെ സവിശേഷ ഗുണമായ തന്യത (Ductility)യാണ് തകിടുകളുണ്ടാക്കാൻ സാധിക്കുന്നതിനാധാരം.
തന്യത വളരെ കൂടിയ ലോഹമായ സ്വർണത്തിൽ നിന്നാണ് ഏറ്റവും കനം കുറഞ്ഞ തകിടുണ്ടാക്കുവാൻ കഴിയുന്നത് (0.0000075 സെ.മീ.).
ഏതാണ്ട് എല്ലാ ലോഹങ്ങളേയും അവയുടെ കട്ടികൂടിയ അലോയികളേയും തകിടുകളാക്കാൻ സാധിക്കും.
ലോഹഅയോണുകളും (M + ) സംയോജക ഇലക്ട്രോണുകളും തമ്മിലുള്ള ബന്ധം (metallic bond) തീരെ ശക്തമല്ലാത്തതിനാൽ ഇലക്ട്രോണുകൾക്ക് M + അയോണുകളുടെ ആകർഷണത്തിൽ നിന്ന് സ്വതന്ത്രമായി ചലിക്കുവാൻ സാധിക്കുന്നു.
മാത്രമല്ല, ലോഹബന്ധങ്ങൾക്ക് സ്ഥിരമായ ഒരു ദിശയില്ല.
M + അയോണും സംയോജക ഇലക്ട്രോണുകളും തമ്മിലുള്ള ബന്ധം എല്ലാ ദിശ കളിലും തുല്യമായിരിക്കും.
കൂടാതെ ലോഹ അയോണുകളും ക്രിസ്റ്റലിന്റെ ജാലികാ (lattice) ഘടനയും തമ്മിലുള്ള ബന്ധവും ദൃഢമല്ല.
അതിനാൽ M + അയോണുകൾക്ക് ഒരു ജാലികത്തിൽ നിന്ന് മറ്റൊന്നിലേക്ക് അനായാസേന മാറുവാൻ സാധിക്കും.
എന്നാൽ ക്രിസ്റ്റലിനെ സംബന്ധിച്ചിടത്തോളം യാതൊരു മാറ്റവും സംഭവിക്കുന്നില്ല.
കാരണം സ്ഥാനീകൃതമല്ലാത്ത ഇലക്ട്രോണുകൾ ക്രിസ്റ്റലിന്റെ എല്ലായിടത്തും ലഭ്യമാണ്.
ഇപ്രകാരം ലോഹബന്ധങ്ങൾ യഥേഷ്ടം മാറുവാനും പുതിയവ സ്ഥാപിക്കുവാനും സാധിക്കുന്നതിനാലാണ് ലോഹങ്ങളെ ഇടിച്ചു പരത്തി നേർത്ത തകിടുകളാക്കുവാൻ കഴിയുന്നത്.
അലൂമിനിയം തകിട്
ഏറ്റവുമധികം ഉത്പാദിപ്പിക്കപ്പെടുന്ന ലോഹത്തകിട് അലൂമിനിയത്തിന്റേതാണ്.
0.0005 സെ.
മാത്രം കനമുള്ള അലൂമിനിയം തകിടുകളുണ്ടാക്കുവാൻ കഴിയും.
0.0005- 0.0017 സെ.
വരെ തകിടുകളുണ്ടാക്കാൻ ശുദ്ധമായ അലൂമിനിയവും കൂടുതൽ ബലമുള്ള തകിടുകളുണ്ടാക്കാൻ അലൂമിനിയം അലോയികളും ഉപയോഗിക്കുന്നു.
ഭക്ഷ്യവസ്തുക്കളും മറ്റും പൊതിയാനുള്ള പായ്ക്കിങ് സാമഗ്രിയായി അലൂമിനിയം തകിടുകൾ വ്യാപകമായി ഉപയോഗിക്കുന്നു.
ഈർപ്പമോ വായുവോ കടക്കുന്നില്ല, ദുർഗന്ധമോ അരുചിയോ സൃഷ്ടിക്കുന്നില്ല, തുരുമ്പെടുക്കുന്നില്ല എന്നിവയാണ് ഒരു പായ്ക്കിങ് സാമഗ്രിയെന്ന നിലയ്ക്ക് അലൂമിനിയം തകിടുകളെ മേന്മയുള്ളതാക്കുന്നത്.
കപ്പാസിറ്ററുകൾ, കളിപ്പാട്ടങ്ങൾ , ഗാസ്കറ്റുകൾ, കുഴലുകളുടെ ആവരണം, ഛായാഗ്രഹണ തകിടുകൾ, ആശ്മ മുദ്രണ പാളി (lithographic plates)കൾ എന്നിവയുടെ നിർമ്മാണത്തിന് അലൂമിനിയം തകിടുകൾ ഉപയോഗിക്കുന്നു.
ഈയ(ലെഡ്)ത്തകിടുകളും തകര(ടിൻ)ത്തകിടുകളും
ക്രിസ്മസ് ട്രീ അലങ്കരിക്കുന്നതിനും വൈദ്യുത കണ്ടൻസറുകൾ, വാഹനങ്ങളിലെ റേഡിയേറ്ററുകൾ എന്നിവയിലും എക്സ്റേ ഫിലിമുകളുടെ പായ്ക്കിങ് സാമഗ്രിയായും ടിൻ-ഈയത്തകിടുകൾ ഉപയോഗിക്കാറുണ്ട്.
ടിൻ തകിടുകൾക്ക് വില കൂടുതലായതിനാൽ ഒരു പായ്ക്കിങ് സാമഗ്രി എന്ന നിലയിൽ ഇതിനുപകരം അലൂമിനിയം തകിടുകളാണ് ഇന്ന് വ്യാപകമായി ഉപയോഗിച്ചു വരുന്നത്.
കണ്ടൻസർ തകിടുണ്ടാക്കാൻ ടിൻ-ഈയ അലോയി (83 ശ.മാ. Sn, 15 ശ.മാ. Pb, 2 ശ.മാ. Sb) ആണ് പ്രയോജനപ്പെടുത്തുന്നത്.
സ്വർണത്തകിട്
സ്വർണത്തകിടുകളെ വീണ്ടും അടിച്ചു പരത്തി അതീവ നേർത്ത തകിടു(Gold leaf)കളാക്കാൻ സാധിക്കും.
കൃത്രിമ പല്ലുകളുണ്ടാക്കാനും പല്ലുകളിലെ ദ്വാരങ്ങൾ അടയ്ക്കാനും കളിമൺപാത്രങ്ങളും ഗ്ളാസും അലങ്കരിക്കാനും സ്വർണ ത്തകിടുകളുപയോഗിച്ചുവരുന്നു.
ലോഹത്തകിടുകൾക്ക് മതപരമായ പ്രാധാന്യവും കല്പിച്ചു കാണുന്നു.
ദേഹരക്ഷ, ശത്രുസംഹാരം, അഭീഷ്ടസിദ്ധി തുടങ്ങിയവയ്ക്കായി തകിടു ജപിച്ചുകെട്ടുന്ന പതിവുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തകിട് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തകേഷി കിത്താനോ ഇംഗ്ലീഷ് വിലാസം https://ml.wikipedia.org/wiki/Takeshi_Kitano
പ്രശസ്തനായ ഒരു ജാപ്പാനീസ് ചലച്ചിത്ര സംവിധായകനും, നടനും, തിരക്കഥാകൃത്തുമാണ് തകേഷി കിത്താനോ (北野 武).
ബീറ്റ് തകേഷി എന്ന പേരിലും ഇദ്ദേഹം അറിയപ്പെടുന്നു.
1947-ൽ ടോക്കിയൊക്കടുത്ത് ഉമജൊമോവിൽ ജനനം.
കോളേജിൽ നിന്ന് പുറത്താക്കപ്പെട്ട ശേഷം ലിഫ്റ്റ് ഓപ്പറേറ്ററായും, ടാക്സി ഡ്രൈവറായും, സെയിൽസ് മേനായും മറ്റും ജോലിനോക്കി.
1976 മുതൽ ടെലിവിഷനിൽ കോമഡി സീരീസ് അവതരിപ്പിച്ചും ടെലിവിഷൻ പരമ്പരകളിൽ അഭിനയിച്ചും പ്രശസ്തനായി.
1989-ൽ ആദ്യ ചലച്ചിത്രം "വലയ്ന്റ് കോപ്പ്" സംവിധാനം ചെയ്തു.
ചിത്രം സാമ്പത്തിക നേട്ടവും നിരൂപക ശ്രദ്ധയും നേടിയതോടുകൂടി സംവിധായകൻ എന്ന നിലയിൽ ശ്രദ്ധിക്കപ്പെടുവാൻ തുടങ്ങി.
1993-ൽ പുറത്തിറങ്ങിയ "സൊനാറ്റൈൻ" എന്ന ഗ്യാങ്ങ്സ്റ്റർ ചിത്രത്തിലൂടെയാണ് അന്താരാഷ്ട തലത്തിൽ ശ്രദ്ധിക്കപ്പെടുന്നത്.
ചിത്രം കാൻസ് അന്താരാഷ്ട ചലച്ചിത്രമേളയിൽ Un Certain Regard വിഭാഗത്തിൽ പ്രദർശിപ്പിച്ചു.
1997-ൽ ഇറങ്ങിയ "ഹാനാ-ബീ" വെനീസ് ചലച്ചിത്രമേളയിൽ "ഗോൽഡൻ ലയൺ" പുരസ്ക്കാരം സ്വന്തമാക്കി.
അമ്മയെ അന്വേഷിച്ച് ഒരു ബാലൻ നടത്തുന്ന യാത്രയുടെ കഥ പറയുന്ന "കികുജിറോ" 1999-ൽ റിലീസ് ചെയ്തു.
2003-ൽ ഇറങ്ങിയ "സട്ടോച്ചി" അന്ധ യോദ്ധ്യാവിന്റെ കഥ പറയുന്ന ചിത്രമാണ്.
ചിത്രത്തിന് വെനീസ് ചലച്ചിത്രമേളയിൽ സംവിധായകനുള്ള പ്രത്യക പുരസ്ക്കരം ലഭിച്ചു.
2005-ൽ സറിയലിസ്റ്റിക്ക് ചിത്രം തക്കേഷീസ് പുറത്തിറങ്ങി.
2010-ൽ ഔട്രേജ് എന്ന യക്കൂസാ ചിത്രം പുറത്തിറങ്ങി.
2010-ലെ കാൻസ് അന്താരാഷ്ട ചലച്ചിത്രമേളയിൽ മൽസര വിഭാഗത്തിൽ പ്രദർശിപ്പിക്കപ്പെട്ട ചിത്രം ഏറ്റവും മികച്ച ചിത്രത്തിനുള്ള ഗോൾഡൻ പാം പുരസ്ക്കാരത്തിന് നാമനിർദ്ദേശം ചെയ്യപ്പെട്ടു.
ഇദ്ദേഹത്തിന്റെ ചിത്രങ്ങൾ ലോങ്ങ് ടേക്കുകൾക്കും അവിചാരിതമായ വയലൻസ് രംഗങ്ങൾക്കും പ്രസിദ്ധമാണ്.
ഓഫീസ് കിത്താനോ എന്ന പേരിലുള്ള നിർമ്മാണ കമ്പനിയുടെ ഉടമയുമാണ്.
ചലച്ചിത്രങ്ങൾ 1989 വയ്ലന്റ് കോപ്പ്  (その男、凶暴につき, Sono otoko, kyobo ni tsuki ) 1990 ബോഇലിങ്ങ് പോയ്ന്റ് (３－４Ｘ１０月, 3-4X jugatsu ) 1991 എ സീൻ അറ്റ് ദ സീ  (あの夏、いちばん静かな海, Ano natsu, ichiban shizukana umi ) 1993 സൊനാറ്റൈൻ (ソナチネ, Sonachine ) 1995 ഗെറ്റിങ്ങ് എനി?
(みんな　やってるか！, Minna-yatteruka! ) 1996 കിഡ്സ് റിട്ടേൺ (キッズ・リターン, Kidzu ritān ) 1997 ഹാനാ-ബി (花火, aka Fireworks in North America) 1999 കികുജിറോ (菊次郎の夏, Kikujirō no natsu ) 2000 ബ്രദേഴ്സ് 2002 ഡോൾസ് (ドールズ, Dōruzu ) 2003 സട്ടോച്ചി (座頭市) : Silver Lion award winner at Venice Film Festival 2005 തകേഷീസ് 2007 ഗ്ലോറി ഓഫ് ദ ഫിലിംമേക്കർ (監督ばんざい!, Kantoku Banzai ) 2008 അക്കിലീസ് അൻഡ് ടോർടോയ്സ്  (アキレスと亀, Akiresu to Kame ) 2010 ഔട്രേജ് 2012 ഔട്രേജ് 2 പുരസ്കാരങ്ങൾ Cannes Film Festival 2010 Nominated Palme d'Or - ഔട്രേജ് 1999 Nominated Palme d'Or - കികുജിറോ 1993 Nominated Palme d'Or -  സൊനാറ്റൈൻ European Film Awards 2003 Nominated Screen International Award - സട്ടോച്ചി 1997 Won Screen International Award - ഹാനാ-ബി Moscow International Film Festival 2008 Special Prize For outstanding contribution to the film arts.
Toronto International Film Festival 2003 Won 	People's Choice Award - സട്ടോച്ചി Venice Film Festival 2008 Nominated Golden Lion - അക്കിലീസ് അൻഡ് ടോർടോയ്സ് 2005 Nominated Golden Lion - തകേഷീസ് 2003 Won Audience Award, Special Director's Awardr - സട്ടോച്ചി 2002 Nominated Golden Lion -  ഡോൾസ് 1997 Won Golden Lio - ഹാനാ-ബി 1993 Nominated Golden Lion -  സൊനാറ്റൈൻ അവലംബം പുറത്തേയ്ക്കുള്ള കണ്ണികൾ Takeshi Kitano എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് തകേഷി കിത്താനോ Takeshi Kitano - senses of cinema Takeshi This Week (corner on Kitano's Great World TV show)) Takeshi Kitano: The most authoritative online resource Archived 2018-10-07 at the Wayback Machine .
Exposure Online Magazine: Takeshi Kitano Archived 2007-09-11 at the Wayback Machine .